**Analýza vplyvov na podnikateľské prostredie**

**Názov materiálu:** Nariadenie vlády Slovenskej republiky, ktorým sa vyhlasuje Národný park Muránska planina, jeho zóny a ochranné pásmo

**Predkladateľ:** Ministerstvo životného prostredia Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | ***0*** | ***0*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Dotknuté podnikateľské subjekty boli oslovené v súlade s § 50 zákona č. 543/2002 Z. z. o ochrane prírody a krajiny v znení neskorších predpisov zo strany Okresného úradu Banská Bystrica v januári 2020. Spoločne so zámerom zonácie bol zverejnený (na stránke uvedeného úradu, ako aj všetkých dotknutých obcí) aj návrh programu starostlivosti o Národný park (NP) Muránska planina a o prekrývajúce sa územia európskej sústavy chránených území Natura 2000. Na základe pozvánky Štátnej ochrany prírody Slovenskej republiky (ŠOP SR) – Správy Národného parku Muránska planina sa, za účasti Ministerstva životného prostredia Slovenskej republiky (MŽP SR), v dňoch 2. a 3. marca 2020 v Muráni uskutočnilo predstavenie zámeru verejnosti. Tieto stretnutia boli zvolané v záujme prezentovať návrhy a umožniť úvodnú diskusiu. Následne, po uplynutí lehoty na pripomienky, Okresný úrad Banská Bystrica zasielal pozvánky pre jednotlivé subjekty, ktoré vzniesli písomné pripomienky, pričom v roku 2020 bolo zvolaných 38 prerokovaní, uskutočnilo sa 30 prerokovaní, v roku 2021 spolu 44 prerokovaní a v roku 2022 bolo zvolaných 37 prerokovaní. Z jednotlivých prerokovaní boli vyhotovené písomné záznamy.

Súčasťou prerokovaní boli aj podnikateľské subjekty, ktoré sú vlastníkmi či užívateľmi pozemkov.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

Áno, pre určité podnikateľské subjekty dôjde k vzniku bariér na trhu. Nakoľko sa zvyšuje bezzásahová zóna, podnikateľské subjekty nebudú môcť realizovať svoju podnikateľskú činnosť. Na druhej strane sa predpokladá rozšírenie trhových možnosti (zvýšenie návštevnosti Národného parku Muránska planina a služieb viazaných na udržateľné formy cestovného ruchu), čo je podrobnejšie špecifikované v návrhu materiálu „Stratégia rozvoja udržateľného cestovného ruchu v Národnom parku Muránska planina do roku 2030“.

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

Nepredpokladá sa rozdiel v zaobchádzaní.

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

Nepredpokladá sa vplyv na cezhraničné investície.

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

Nakoľko sa zvyšuje bezzásahová zóna, dôjde k obmedzeniu ťažby dreva, ktorú v tejto zóne nie je možné realizovať.

*Ovplyvňuje zmena regulácie inovácie, vedu a výskum?*

Áno, rozšírenie bezzásahovej zóny vytvorí priestor pre vedu a výskum, nakoľko bude možné monitorovať, ako sa správajú biotopy ponechané na prirodzený vývoj.

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Neprispieva. Hlavným cieľom návrhu je zabezpečenie ochrany prírodných procesov a umožnenie prirodzeného vývoja prírodných spoločenstiev nachádzajúcich sa na území predmetného chráneného územia.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☐ nemení znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

Navrhovanou reguláciou sa zníži celková produktivita určitých podnikov.

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☐ nemení znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Vyhlásenie NP Muránska planina a jeho zón bude mať vplyv hlavne na 2 skupiny podnikateľov.

Prvou sú poskytovatelia služieb v lesnom hospodárstve, kde sa predpokladá úbytok disponibilnej práce pre pracovníkov v pestovnej a ťažbovej činnosti, nakoľko dôjde k rozšíreniu zóny bez zásahu (zóna A), kde nebude dochádzať k realizácii hospodárskych opatrení. Predpokladaný priemerný pokles počtu poskytovateľov prác v lesnom hospodárstve v tridsaťročnom prognózovanom období je 40 pracovných miest, pričom počas prvých desiatich rokov sa predpokladá pokles o 33 osôb.

Naopak pozitívny vplyv (zvýšenie dopytu po službách v lesnom hospodárstve) bude jednoznačne v dôsledku zvýšenej potreby pracovnej sily na realizáciu opatrení na obnovu prirodzeného drevinového zloženia lesných ekosystémov a časovo náročných postupov pri dôslednejšom uplatňovaní prírode blízkeho lesného hospodárstva v zónach B a C novo vymedzeného NP Muránska planina, pričom predpokladaný ročný objem predstavuje 20 000 m3 dreva na štátnych lesných pozemkoch. Podľa platnej legislatívy je v národnom parku mimo zóny A možné len prírode blízke obhospodarovanie. Predpokladaný nárast dopytu po službách v lesnom hospodárstve z vyššie uvedených dôvodov a pri starostlivosti o turistickú infraštruktúru zodpovedá priemerne 10 pracovným miestam za celé územie NP Muránska planina.

Úbytok pracovných príležitostí pre poskytovateľov prác v lesnom hospodárstve je kompenzovaný aj cez zvýšenie počtu zamestnancov organizácie ochrany prírody a krajiny – Správy Národného parku Muránska planina so sídlom v Revúcej, ktorá bola zriadená podľa zákona č. 6/2022 Z. z., ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony. V roku 2022 boli prijatí 4 noví pracovníci, v roku 2023 je plánované prijatie 10 ďalších pracovníkov, ktorí budú vykonávať odborné úlohy. V uvedenej príspevkovej organizácii je od apríla 2022 zamestnaných 18 pracovníkov Lesov Slovenskej republiky, š. p. a do jej správy prešlo 11 503,2120 ha pozemkov. Po schválení zonácie Národného parku Muránska planina by sa mala navýšiť výmera štátnych pozemkov pod Správou Národného parku Muránska planina so sídlom v Revúcej na 16 067,3885 ha a delimitovaných by malo byť ďalších 5 zamestnancov. Tieto zmeny sú rozpočtovo kryté v rámci rozpočtovej kapitoly Ministerstva životného prostredia Slovenskej republiky. Príspevky do verejných zdrojov (odvody, dane) prechádzajú zo štátneho podniku Lesy SR, š. p. na Správu Národného parku Muránska planina so sídlom v Revúcej.

Pre úplnosť uvádzame, že pri modelovaní objemu ťažby sa predpokladá pokles priemerného objemu ťažby dreva v NP Muránska planina z 80 489 m3 na 40 466 m3, pokles teda predstavuje 40 023 m3 ročne. Medziročne kolíše ťažba dreva na Slovensku pomerne významne, najnižší objem ťažby medzi rokmi 2016 až 2020 bol v roku 2020, kedy bolo vyťažených 7 510,5 tisíc m3 dreva, najviac v roku 2018, kedy bolo vyťažených 9 864,7 tisíc m3 dreva. Pokles ťažby v dôsledku zonácie Národného parku Muránska planina v objeme približne 40 tisíc m3 teda predstavuje len 1,7 % rozpätia kolísania hodnôt objemov ročných ťažieb na Slovensku za ostatných 5 rokov. V porovnaní s ďalšími faktormi podnikateľského prostredia, ktoré ovplyvňujú cenu a dostupnosť dreva na trhu (prebytok kalamitného dreva v roku 2020, vznik pandémie COVID-19 začiatkom roka 2020 s následným lockdownom, skokové oživenie dopytu po 2. vlne pandémie z prelomu rokov 2020-2021, zníženie plánovaných ťažieb o jednu tretinu u štátnych lesov v dôsledku kalamít pre rok 2021, enormný dopyt po ihličnatom rezive 2021, oživenie stavebného trhu po pandémii a s tým spojený export dreva do USA, Kanady, Číny za troj- až štvornásobne vyššie ceny) je to zanedbateľný vplyv, ktorý nie je možné izolovane hodnoverne zhodnotiť, pretože sa deje v kontexte s ostatnými faktormi.

Druhou skupinou sú poskytovatelia služieb v cestovnom ruchu, hlavne prírodného cestovného ruchu, ktorý vyvolá uplatňovane marketingového manažmentu cestovného ruchu, ako jedného z cieľov vyhlásenia NP Muránska planina. Ide napríklad o pešiu či konskú cykloturistiku, pre ktoré má región už teraz vynikajúce podmienky a ktoré je žiaduce rozširovať (v na to určených častiach NP a v jeho ochrannom pásme). Vyhlásenie NP Muránska Planina a jeho zón a následná realizácia cieľov ochrany a manažmentu NP Muránska planina vytvorí podmienky pre zvýšenie atraktívnosti územia, čo je predpokladom jeho zvýšenej návštevnosti. Zvýši sa dopyt po ubytovaní, lokálnych službách a produktoch, čo je identifikované v Stratégii rozvoja udržateľného cestovného ruchu v Národnom parku Muránska planina do roku 2030. Tento dokument dopracúva Rozvojová agentúra Banskobystrického samosprávneho kraja, n. o., ŠOP SR, Správa NP Muránska planina, Oblastná organizácia cestovného ruchu (OOCR) Gemer a OOCR Región Horehronie v spolupráci s ďalšími subjektami, pričom do jeho prípravy boli zapojené aj turistické organizácie, obce, miestni podnikatelia v cestovnom ruchu a združenia regionálneho rozvoja. Predpokladané je využitie hlavne miestneho potenciálu a to aktuálne aj za pomoci investícií v rámci podpory Plánu obnovy a odolnosti SR, kde boli alokované finančné prostriedky na podporu mäkkého turizmu pre NP Muránska planina spolu s NP Poloniny vo výške 16,8 mil. €.

Aktuálne je v regióne menej ako 30 poskytovateľov ubytovacích služieb, ponuka stravovacích služieb je ešte nižšia. Ročné príjmy ubytovacích zariadení na území NP Muránska planina sú vo výške približne 1,7 mil. € (vrátane DPH), z toho až 73 % (1,2 mil. €) generujú zariadenia v obci Muráň, čo je dané nielen vyššou kapacitou týchto zariadení (222 lôžok v roku 2019), ale aj vyššou kvalitou a rozsahom poskytovaných služieb, ktorá sa odzrkadľuje aj vo vyššej priemernej tržbe na osobu za prenocovanie, ktorá predstavuje 35,44 €/ noc (vyššia cena služieb a dostupnosť doplnkových služieb v zariadení). V širšom okolí dosiahli ubytovacie zariadenia tržby vo výške len 0,2 mil. €, z ktorých približne jednu tretinu vygenerovali zariadenia v meste Revúca. Priemerné tržby všetkých ostatných obcí (okrem obce Muráň) sú len na úrovni od 13 € do 17 € na osobu za prenocovanie, čo vyplýva práve z nedostatku zariadení vo vyššej kategórii a štandarde.

Kvôli absencii hodnoverných dát o vzťahu výkonov cestovného ruchu a počtu zamestnancov v cestovnom ruchu v regióne nie je možné tento vplyv kvantifikovať. Podľa disponibilných štatistických údajov narástol počet prenocovaní v katastrálnom území Muráň z 17 751 v roku 2014 na 33 626 v roku 2019. Po realizácii cieľov ochrany a manažmentu NP Muránska planina a z nich plynúcich opatrení sa očakáva akcelerácia rastu tohto ukazovateľa, ktorý poukazuje aj na rast počtu pracovných príležitostí v cestovnom ruchu v regióne.